स्लीपर कोच का एक बर्थ बनेगा आंचल कक्ष, वहां माताएं शिशुओं को करा सकेंगी स्तनपान
धनबाद | अबट्रेनों के सभी स्लीपर कोच में पहले बर्थ का नाम आंचल कक्ष होगा। बर्थ परदे से घिरा होगा। परदे पर आंचल कक्ष लिखा होगा। इस बर्थ पर सिर्फ वे महिलाएं बैठेंगी, जिन्हें अपने शिशुओं को स्तनपान करना होगा। स्तनपान के बाद महिलाएं वहां से उठकर अपने बर्थ पर चली जाएंगी। आंचल कक्ष के पास के सात बर्थ भी सिर्फ महिलाओं के लिए ही बुक किए जाएंगे। रेलवे के अनुसार, उसे ऐसे पत्र मिले थे कि कोच में पुरुष यात्रियों के बीच बच्चों को स्तनपान कराने में महिलाओं को परेशानी महसूस होती है। कोच में ऐसी व्यवस्था करने की मांग की गई थी कि महिलाएं इत्मीनान से शिशुओं को दूध पिला सकें। इन पत्रों के मद्देनजर ही स्लीपर कोच में एक बर्थ को आंचल कक्ष बनाने का फैसला किया गया। ईसीआर के साथ-साथ सभी जोनों के मुख्यालयों को ट्रेनों में आंचल कक्ष बनवाने का निर्देश दिया गया है।
hin_Deva hin_Deva